รีวิวในวันนี้นายลักกี้จะมารีวิวร้านของกินอร่อยๆแถวๆสยามกัน 2 ร้านนะครับ ^^
โดยร้านแรกที่ผมจะมารีวิวนี้ เป็นร้านโดนัทร้านหนึ่ง ที่เมื่อก่อนร้านนี้คนต่อคิวซื้อกินกันยาวมากๆ จนมาถึงตอนนี้คิวน้อยแล้วแต่ก็ยังได้รับความนิยมอยู่เรื่อยๆ
และร้านโดนัทที่ผมจะมารีวิวในวันนี้คือ

ร้าน Krispy Kreme Doughnuts ครับ ^^

ที่ตั้ง : ห้าง Paragon ชั้น 1
การเดินทาง : นั่ง BTS มาลงที่สถานีสยาม แล้วออกทางออกไปห้าง Paragon แล้วลงไปที่ชั้น 1 ร้านจะอยู่ในโซนทางออกไปห้างสยามเซ็นเตอร์

ร้าน Krispy Kreme Doughnuts เป็นร้านโดนัทที่เมื่อปีก่อนนั้นได้รับความนิยมมากที่สุดเลยก็ว่าได้ เพราะคนที่ไปกินนั้นจะต้องต่อคิวซื้อกินกันร่วม ชม. เลยทีเดียว
แม้ว่าในวันนี้คนจะไม่เยอะเท่าวันนั้น แต่รวชาติก็ยังไม่เปลี่ยนแปลง
สำหรับสาขา Paragon นี้ ร้านนี้จะอยู่ที่ชั้น 1 ใกล้ทางออกไปสยามเซ็นเตอร์สังเกตได้ไม่ยาก สามารถต่อคิวซื้อกลับบ้าน หรือนั่งกินที่หลังร้านก็ได้ตามใจชอบ

เมนูโดนัทของร้านนั้นมีให้เลือกมากมายหลายหน้าเลย มองรวมๆแล้วก็มีหน้าถึง 24 แบบให้เลือกกัน และมีหน้าพิเศษตามเทศกาลอีกด้วย
โดยราคาโดนัทต่อชิ้นนั้นจะอยู่ที่ราวๆชิ้นละ 30 บาท บวกลบนิดหน่อย

สำหรับในวันนี้ผมซื้อโดนัทมา 1 โหล รส original ที่เป็นรสที่มีชื่อเสียงที่สุดของร้าน (ซื้อเป็นโหลได้ราคาที่ถูกกว่า)
รสชาติโดนัทรส original นี้จะเป็นรสหวานน้ำตาลอ่อนๆ แป้งนุ่ม กัดเบาๆก็ขาดแล้ว และเนื้อแป้งที่เคลีอบด้วยน้ำตาลมาแล้วนั้นเข้ากันได้ดี อร่อยมาก ทานได้เรื่อยๆเลย

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = สำหรับรส original ในบรรดาหลายๆเจ้า ผมชอบที่นี่มากที่สุดครับ
บรรยากาศ : 3.5 = ร้านจัดวางโดนัทได้อย่างน่ากิน สะอาด
บริการ 3 : บริการตามมาตรฐาน
ราคา : 3.5 = ราคาถือว่าสูงกว่าโดนัทเจ้าอื่นๆเล็กน้อย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 27 / 11 / 55
